**ОТЧЕТ**

**ЗА ДЕЙНОСТТА НА „МБАЛ Д-Р ХР. СТАМБОЛСКИ „ ЕООД**

**КЪМ 30.09.2016 ГОДИНА**

1. **УЧРЕДЯВАНЕ И РЕГИСТРАЦИЯ**

“МБАЛ КАЗАНЛЪК ” ЕООД град Казанлък е вписан в Търговския регистър на Старозагорски окръжен съд по ф.д. №1910/2000г. Дружеството е регистрирано с капитал 945 хил.лв., който е внесен напълно.

С Удостоверение № 20090814103622/14.08.2009 година Агенция по вписванията регистрира в търговския регистър Еднолично дружество с ограничена отговорност „МБАЛ Д-р Хр. Стамболски” ЕООД.

Към 30.09.2016 година капиталът на дружеството е 6 762 979 лева /шест милиона, седемстотин шестдесет и две хиляди, деветстотин седемдесет и девет лева/ разпределен в 1 /един/ дял по 6 762 979 лева. Промените са вписани в Агенция по вписванията.

Едноличен собственик на „МБАЛ Д-р Хр. Стамболски” ЕООД е Община град Казанлък.

Съгласно Договор № Д 06-88 от 12.05.2016 година дружеството се представлява и управлява от Д-р Кети Петрова Маналова-Владкова.

Предметът на дейност на „МБАЛ Д-р Хр. Стамболски” ЕООД , определен със съдебното решение е оказване на медицински услуги и е в съответствие с „Разрешение за осъществяване на лечебна дейност № МБ – 101/15.08.2016 година” издадено от МЗ.

През отчетния период дружеството е реализирало своите приходи от основния си предмет на дейност.

Седалището и адресът на управление са в гр.Казанлък, ул.”Старозагорска ” № 16 тел. 0431- 6-53-00, факс 0431- 5-56-65,e-mail: [mbalkazanlak@mail.bg](mailto:mbalkazanlak@mail.bg).

Дружеството е образувано за неопределен срок.

**Съгласно СС 16 дълготрайните материални активи** са представени в баланса по цена на придобиване, образувана от покупната им стойност и допълнителните разходи, извършени за привеждането на актива в работно състояние за предвидената му употреба, намалена с натрупаните амортизации.

Дружеството е определило праг на същественост в размер на 700 лева, под който придобитите активи независимо, че притежават характеристиката на дълготраен актив, се изписват като текущ разход в момента на придобиването им. Съответните активи се завеждат задбалансово.

Дълготрайни нематериални активи са представени в баланса по цена на придобиване, образувана от покупната им стойност и допълнителните разходи, извършени за привеждането на актива в работно състояние за предвидената му употреба, намалена с натрупаните амортизации.

**Обезценка на дълготрайни материални и нематериални активи**. Към 30.09.2016 година обезценка на същите не е извършена, поради липса на индикации за обезценка.

**Амортизация на дълготрайните материални и нематериални активи.** Дружеството използва линеен метод на амортизация на дълготрайните материални активи.

През 2016 г. за счетоводни и за данъчни цели са използвани следните амортизационни норми:

* Сгради ….................................................... 2,5-4 %
* Съоръжения................................................ 4 %
* Машини и оборудване ............................. 5-10 %
* Автомобили …........................................... 25 %
* Компютри.................................................... 50 %
* Други ……………………………………........ 15 %

Дълготрайните материални активи по отчетна стойност, натрупана амортизация и балансова стойност по групи сходни активи са следните:

|  |  |  |  |  |  |  |  |
| --- | --- | --- | --- | --- | --- | --- | --- |
| *(в хил. лв.)* | Земи | Сгради | Машини оборудв. | Съоръжения | Трансп. средства | Други | Общо |
| Отчетна стойност | | | | | | | |
| Към.01.01.2016 г. | 67 | 4276 | 4604 | 281 | 80 | 145 | 9453 |
| Придобити |  |  | 16 | 32 |  | 2 | 50 |
| Отписани |  |  | 31 |  |  |  | 31 |
| Към 30.09.2016 г. | 67 | 4276 | 4589 | 313 | 80 | 147 | 9472 |
| Натрупана амортизация | | | | | | | |
| Към 01.01.2016 г. |  | 456 | 1781 | 69 | 75 | 126 | 2507 |
| Начислена |  | 89 | 191 | 8 | 3 | 6 | 297 |
| Отписана |  |  | 31 |  |  |  | 31 |
| Към 30.09.2016 г. |  | 545 | 1941 | 77 | 78 | 132 | 2773 |
| **Баланс.стойност към 30.09.2016.** | **67** | **3731** | **2648** | **236** | **2** | **15** | **6699** |

Към 30.09.2016 г. дружеството притежава нематериални активи с отчетна стойност в размер на 35 хил.лв., които в преобладаващата част представляват софтуер и към 30.09.2016 година са с нулева балансова стойност.

**Отсрочени данъци** са в размер на 113 хил.лева и представляват актив по отсрочени данъци.

**Материалите** са отчетени по цена на придобиване, формирана от покупната цена плюс всички преки разходи за доставката им в дружеството, съгласно действащите стандарти.

Текущите активи, освен медикаменти, при тяхното потребление се изписват по среднопретеглената стойност.

Медикаменти се отписват по метода на първа входяща - първа изходяща (fifo) стойност, при който:

- медикаментите, които са закупени първи, се изписват първи при тяхното потребление и при други намаления.

Оставащите в края на отчетния период медикаменти са тези, които са закупени или произведени последни.

Към 30.09.2016 година наличности на материалните запаси са следните:

* Медикаменти - 64 х. лв
* Консумативи – 11 х. лв
* Горива – 17 х. лв
* Други – 42 х. лв

През текущата финансова година не е съществувала индикация за съществена разлика между балансовата и пазарната стойност на текущите активи и в дружеството не е извършвана обезценка на материални запаси.

**Търговските вземания** в лева са оценени по стойността на тяхното възникване , а тези деноминирани в чуждестранна валута – по заключителния курс на БНБ към 31 декември.

Към края на отчетния период няма данни за наличие на обстоятелства за обезценка на вземанията и такава не е правена.

Основните вземания са:

* РЗОК – 748 х. лв, като 204 х.лв са изработени, но не са платени от НЗОК за 2015 година
* МЗ – 13 х.лв
* Смарт Модул България ЕАД – 6 х.лв
* Други клиенти – 25 х.лв
* Данъци за възстановяване – 11 х.лв
* Други вземания – 14 хил. лева

**„Данъци за възстановяване”** включват ДДС за възстановяване след годишното преизчисляване.

**„Други краткосрочни вземания”** включват вземания от физически лица и други.

**Паричните средства** в лева са оценени по номинална стойност, а паричните средства , деноминирани в чуждестранна валута – по заключителния курс на БНБ към 31 декември. За целите на съставянето на отчета на паричните потоци парите са представени като неблокирани пари по банковите сметки и в касата на дружеството.

Към 30.09.2016 година наличните парични средства в касата на дружеството са 6 хил. лева. По банковите си сметки дружеството разполага със следните наличности: разплащателни сметки в лева и във валута – 159 х. лева.

**Основният капитал** е представен по неговата номинална стойност и съответства на актуалната му съдебна регистрация. Към 30.09.2016 г. внесеният напълно основен капитал е в размер на 6 763 хил.лв и е разпределен в 1 брой дялове с номинал 6 762 979 лева. Едноличен собственик е Община Казанлък .

**В статията Резерви** са предоставени „Други резерви” в размер на 26 хил.лв.

**Към 30.09.2016 година дружеството приключи с 113 хил. лева счетоводна загуба**. Финансовият резултат без отчитане на неползвани отпуски и осигуровки свързани с тях / -70/ хил. лева/ , съгласно действащите Национални счетоводни стандарти е 183 хил. лева загуба, която се дължи на:

1. Работа в система на „бюджетно финансиране”, само че със свръхвисоки изисквания за задължителен брой лекари, необходим брой изследвания, високи изисквания по отношение на задължителната медицинска апаратура, престой в лечебното заведение, пролежани леглодни, медикаменти и ниски бюджети, неосигуряващи нормалното функциониране на лечебните заведения.
2. Ниски цени на клинични пътеки, несъобразени с инфлационните процеси, не синхронизирани с високите изисквания на медицински стандарти и постоянно нарастващи минимални осигурителни прагове.
3. Продължаващата политика и практика на хронично недофинансиране на здравеопазването и особено на общинските болници.
4. Заплащане за дейност от МЗ по различни методики за държавните и общинските болници – критериите за заплащане на дейността на ОАИЛ са такива, които не позволяват на общинските болници да получат съответната субсидия.
5. Централно не заплащане на някои видове дейности, които изискват изтичане на ресурси / републикански консултанти, леглодни в интензивните отделения и сектори, специализация на кадри/.
6. Липса на управленски лостове в условията на стагнация, поради централизиран характер на разходите и приходите.
7. Наличие на неплатежоспособни неосигурени лица, на които лечебното заведение не може да откаже хоспитализация.
8. Наличие на задължения, натрупани преди 2009 година .

**Краткосрочните задължения** в лева са оценени по стойността на тяхното възникване .

В статията текущи задължения са посочени както следва:

|  |  |  |
| --- | --- | --- |
| № | ЗАДЪЛЖЕНИЯ ПО ПЕРА | 09.2016г.- /хил.лева/ |
| 1. | „Софарма Трейдинг” АД | 251 |
| 2. | „ Хигия” ЕАД | 16 |
| 3. | „Янко Мермеклиев” ЕТ | 89 |
| 4. | „Фьоникс Фарма” ЕООД - „Либра „ ЕАД | 51 |
| 5. | „Медекс” ООД | 116 |
| 6. | Други доставчици | 778 |
| 7. | Задължения към персонала | 429 |
| 6. | Задължения към осигурителни предпр. | 172 |
| 7. | Данък за общините | 80 |
| 8. | Данък по ЗДОФЛ | 31 |
|  | ОБЩО: | 2091 |

Дружеството признава като задължение недисконтираната сума на оценените разходи по платен годишен отпуск, очаквани да бъдат заплатени на служителите в замяна на труда им за изминалия отчетен период в размер на 199 хил. лева и осигуровки, свързани с тях в размер на 19 х.лв.

**„Данъчни задължения”** включват:

* „Разчети с общината” – 80 х.лв
* ДОД – 31 х.лв
* Други – 3 х.лв

**„Други краткосрочни задължения”** включват:

* Разчети за гаранции – 29 хил.лв
* ВСК членски внос – 29 хил. лв
* Членски внос Подкрепа – 2,3 хил.лв
* Членски внос КНСБ – 2,3 хил.лв

**В пасива на баланса в раздел „Финансирания”** са посочени очакваните приходи от предоставените дарения и финансирания .

Структурата на финансирания е следната:

* Финансиране за ДМА от Община Казанлък - 438 хил.лв
* Финансирания за ДМА от други предприятия – 214 хил.лв
* Програма ФАР – 56 х. лв
* Финансиране от Японското посолство –34 х. Лв

**Данъчно облагане**

Разходите за данъци са начислени в съответствие с българското законодателство.

* Данъци по ЗМДТ – 14 хил. лв;
* Данъци по ЗКПО – 1,4 хил. лева

**Приходите** от продажби и **разходите** за дейността са начислявани в момента на тяхното възникване, независимо от паричните постъпления и плащания. Отчитането и признаването на **приходите и разходите** се извършва при спазване на изискването за причинна и следствена връзка между тях.

Приходите от продажби на медицински услуги са оценени по стойността на съответните клинични пътеки. Същите са фактурирани.

**Разходите за материали имат следната структура:**

* Медикаменти – 405 хил.лв – 41 %
* Консумативи – 352 х.лв– 35 %
* Ел.енергия – 65 хил.лв – 7 %
* Вода – 26 хил.лв – 3 %
* ГСМ – 43 хил.лв – 4 %
* Други разходи за материали – 101 хил.лв – 10 %
* Общо разходи за материали – 992 хил.лв

**Разходите за външни услуги** имат следната структура:

* Пране – 38 хил.лв – 8 %
* Лабораторни изследвания – 35 хил. Лв – 8 %
* Храна пациенти – 112 хил.лв – 24 %
* Храна предпазна – 65 хил. Лв –14 %
* Абонаментна поддръжка на апаратура – 42 хил. лв – 9 %
* Транспорт на пациенти на хрониодиализа – 55 хил.лв – 12%
* Други ВУ –хил.лв 112 хил. лв – 25 %
* Общо разходи за ВУ – 459 хил.лв

**Разходите за възнаграждения** на управителните органи, работниците и служителите по трудови правоотношения за отчетния период са общо 2 853 хил.лева, което представлява 53,8% от разходи за дейността.

Разходи за стари отпуски, ползвани през 2016 година - / - 59 х.лв/

Върху изплатените суми са начислени и внесени осигуровки за фондовете на ДОО, здравно осигуряване, допълнително пенсионно осигуряване.

Начислени разходи за осигуровки, свързани с неползвани отпуски за 2016 година – 11 хил.лв

Средна брутна работна заплата – 932 лева.

**Отчетните стойности на продадени материали** са в размер на 56 хил.лева и представляват продадени медикаменти на други лечебни заведения, съгласно сключените договори.

По статия **Финансови разходи** са посочени разходи за лихви към търговски контрагенти в размер на 19 хил.лв, лихви към бюджета в размер на 1 хил. лв и разходи за банкови такси в размер на 2 х.лв.

В **„Нетни приходи от продажби”** са включени приходи от РЗОК , потребителски такси, медицински услуги, клинични проучвания, приходи от наеми и други.

* Приходи от НЗОК – 4571 хил.лв - 96 %
* Приходи от потребителски такси – 59 хил.лв – 1 %
* Приходи от клинични проучвания – 18 хил. лв – 0,4 %
* Други приходи – 90 хил. лв

Общо „„Нетни приходи от продажби” – 4 738 хил.лева

**В „Приходи от финансирания”** са включени:

* Приходи от МЗ за дейност – 149 хил. лв
* Приходи от МЗ за отдалеченост – 130 хил.лв
* Финансирания за ДМА – 80 хил.лв
* Други приходи – 11 хил.лв

**Основните цели и задачи, стоящи пред управленския екип през 2016 година, ще бъдат свързани преди всичко със запазване на дружеството в условията на:**

* Продължаващата политиката и практиката на хронично недофинансиране на здравеопазването;
* липса на достатъчен финансов ресурс, поради въведени делегирани бюджети и ниски цени на клинични пътеки, неосигуряващи нормалното функциониране на лечебното заведение;
* необоснованите различия в цените на КП и липсваща каквато и да било връзка между цените на КП и останалите здравни услуги с развитието на болестта, действително необходимите разходи  и качество, здравен, социален икономически ефект  и ефективност на лечението;
* увеличаващ се брой на частни болнични структури;
* демотивиран персонал, поради ниското заплащане;
* възможност за работа в болничните структури на европейския съюз, осигуряващи многократно по-високо заплащане на труда;
* натрупани сериозни задължения към контрагенти в предходните години, по които постоянно се начисляват лихви за просрочие;
* извършване на задължителни по закон, но не заплащани централизирано, дейности като:
* републикански консултанти;
* разходи на ОАИЛ;
* ежемесечно намаляване на приходите от страна на РЗОК поради допуснати формални грешки / липса на печат, липса на подпис и други/, независимо, че самата медицинска услуга е извършена, което противоречи на приетия в съвременните икономики принцип - „ предимство на съдържание пред формата”;
* 